open-index/open-wikipedia-markdown huggingface dataset:
มนุษย์ (มิดเดิลเอิร์ธ)

**มนุษย์** ตามความหมายในจินตนิยายของ เจ. อาร์. อาร์. โทลคีน เป็นสิ่งมีชีวิตที่ถูกสร้างขึ้นโดยมหาเทพอิลูวาทาร์ โดยสร้างขึ้นภายหลังเผ่าพันธุ์เอลฟ์  จึงได้ชื่อว่าเป็น *บุตรคนเล็กแห่งอิลูวาทาร์*

เหตุการณ์ในเรื่องเดอะลอร์ดออฟเดอะริงส์ เป็นเหตุการณ์ในตอนท้ายของยุคสมัยอันรุ่งเรืองของพวกเอลฟ์  เมื่อพ้นจากยุคของเอลฟ์แล้ว เผ่าพันธุ์มนุษย์จึงรุ่งเรืองขึ้นและได้ครอบครองโลกทั้งหมดดังเช่นปัจจุบัน

## ประวัติ

มนุษย์ เป็นเผ่าพันธุ์ที่อายุน้อยที่สุดในโลกอาร์ดา (อาจเว้นไว้แต่เพียงฮอบบิท)  มนุษย์คนแรกตื่นขึ้นที่ริมชายฝั่งด้านตะวันออกของอ่าวฮิลโดริเอน ซึ่งอยู่ไกลออกไปทางดินแดนตะวันออกของมิดเดิ้ลเอิร์ธ  เวลานั้นเป็นเวลาที่ดวงตะวันลอยล่องขึ้นสู่ท้องฟ้าของอาร์ดาเป็นครั้งแรกทางทิศตะวันตก มนุษย์จึงเห็นดวงตะวันเป็นสิ่งแรก และรักในแสงสว่าง พวกเขาจึงมีชื่ออีกชื่อหนึ่งว่า บุตรแห่งตะวัน

ในยุคโบราณกาล มนุษย์ใช้ชีวิตเร่ร่อนอยู่ทางฟากตะวันออกของเทือกเขามิสตี้ และถูกรังควานจากสมุนของมอร์กอธอยู่เสมอ  มนุษย์กลุ่มหนึ่งประกอบด้วยสามตระกูลใหญ่จึงออกเดินทางมายังทิศตะวันตก จนได้พบกับพวกเอลฟ์ ที่ดินแดนเบเลริอันด์ ทางตะวันตกของเทือกเขาสีน้ำเงิน

มนุษย์สามตระกูลใหญ่ประกอบด้วย
* ตระกูลของเบออร์ - เป็นต้นตระกูลของเบเรน ซึ่งเป็นบรรพชนของเอลวิง ภรรยาของ เออาเรนดิล
* ตระกูลชาวฮาลาดิน - เป็นต้นตระกูลของ ทูออร์ ผู้เป็นบิดาของเออาเรนดิล
* ตระกูลของมารัค - ตระกูลฝ่ายมารดาของ ทูออร์ 

มนุษย์ทั้งสามตระกูลใหญ่นี้ เรียกรวมกันว่าชาวเอไดน์ เป็นบรรพชนของเอลรอส ทาร์-มินยาทัวร์ กษัตริย์องค์แรกของชาวนูเมนอร์

หลังจากมนุษย์ได้พบกับพวกเอลฟ์ ก็ได้มีสัมพันธไมตรีอันดีต่อกัน และได้ร่วมเป็นสหายศึกในการสงครามต่อต้านมอร์กอธ  หลังจากสงครามแห่งความโกรธา เมื่อครั้งสิ้นสุดยุคที่หนึ่ง แผ่นดินเบเลริอันด์จมลงสู่ทะเล  เทพวาลาร์ ตอบแทนความดีความชอบของเหล่ามนุษย์ ด้วยการสร้างเกาะขึ้นกลางมหาสมุทรและยกให้เป็นของขวัญ ชื่อเกาะนั้นว่า นูเมนอร์

หลังจากเกิดเหตุวิบัติจนเกาะนูเมนอร์จมลงสู่ทะเล (ดูใน อคัลลาเบธ)  เอเลนดิลได้พาชาวนูเมนอร์จำนวนหนึ่งหนีมาขึ้นฝั่งมิดเดิ้ลเอิร์ธได้ และก่อตั้งอาณาจักรอาร์นอร์ และกอนดอร์ สืบต่อมา

## ชื่ออื่นๆ

ชื่อในภาษาเอลฟ์
* อาทานิ
* อพาโนนาร์
* เองกวาร์
* ฟีริมาร์
* ฮิลดอร์

ชื่อทั่วไป
* ทุติยชน
* อนุชน
* บุตรแห่งตะวัน
* ผู้มาภายหลัง
* มรรตัยชน
* บุตรผู้เยาว์แห่งอิลูวาทาร์

## อ้างอิง
* เจ. อาร์. อาร์. โทลคีน, *[[เดอะลอร์ดออฟเดอะริงส์]]*
* เจ. อาร์. อาร์. โทลคีน, *[[ซิลมาริลลิออน]]*

หมวดหมู่:สิ่งมีชีวิตในตำนานของโทลคีน
หมวดหมู่:มนุษย์ (มิดเดิลเอิร์ธ)
ดิจิมอนแอดเวนเจอร์ วอร์เกมส์ของพวกเรา

**ดิจิมอนแอดเวนเจอร์ วอร์เกมส์ของพวกเรา** () เป็นภาพยนตร์ของ ดิจิมอนแอดเวนเจอร์ ฉบับภาพยนตร์ ลำดับที่ 2

## เนื้อเรื่อง
หลังจากที่ดิจิตอลเวิลด์ได้กลับมาสงบสุขอีกครั้ง จู่ๆโคชิโร่
ก็มาหาไทจิที่บ้านเพื่อบอกเกี่ยวกับดิจิม่อนรูปแมงกะพรุนที่ปรากฏ
ขึ้นบนหน้าจอคอมพิวเตอร์ และสร้างความเดือดร้อนไปทั่วโลก มัน
พัฒนาตัวมันเองได้อย่างรวดเร็ว และเข้าไปใน Website ของรัฐบาล
สหรัฐฯโดยมีจุดมุ่งหมายที่ขีปนาวุธ และเริ่มทำลายทุกสิ่งที่ขวางหน้า
โลกตกอยู่ในภาวะวิกฤต เด็กทั้งแปดจึงรวมพลังกับดิจิม่อนคู่หู เข้า
ต่อสู้ในโลกของดิจิตอลเวิลด์อีกครั้ง

## ตัวละคร
;ตัวละครหลัก
* **ยางามิ ไทจิ**
* **อากูมอน**
* **อิซึมิ โคจิโร่**
* **กาบูมอน**
* **ทาเคโนะอุจิ โซระ**
* **อิชิดะ ยามาโตะ**
* **ทาคาอิชิ ทาเครุ**

;ตัวละครสมทบ
* ทาจิคาวะ มีมี่
* คิโด โจ
* ยางามิ ฮิคาริ

หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ดิจิมอน
หมวดหมู่:ภาพยนตร์การ์ตูนชุดดิจิมอน
หมวดหมู่:อนิเมะ
หมวดหมู่:ภาพยนตร์แอนิเมชันที่มีฉากในประเทศญี่ปุ่น
สวนสัตว์สงขลา

**สวนสัตว์สงขลา** () เป็นสวนสัตว์แห่งแรกของภาคใต้ มีพื้นที่ 878 ไร่ จัดตั้งขึ้นเพื่ออนุรักษ์ ขยายพันธุ์ รวบรวมสัตว์ป่าของไทย และเพื่อเป็นสถานที่ท่องเที่ยวพักผ่อนหย่อนใจของประชาชน ตั้งอยู่ที่ตำบลเขารูปช้าง อำเภอเมืองสงขลา จังหวัดสงขลา สวนสัตว์สงขลาเป็นสวนสัตว์ภายใต้พระบรมราชูปถัมภ์ สิ่งที่น่าสนใจ เช่น สวนน้ำ รีสอร์ท สัตว์ป่าที่จัดแสดงเช่น กวาง เสือโคร่ง หมี ยีราฟ เสือโคร่งขาว ม้าลาย ช้าง ลิง ลิงอุรังอุตัง

## ประวัติ
สวนสัตว์สงขลา เป็นรัฐวิสาหกิจ สังกัดกระทรวงทรัพยากรธรรมชาติและสิ่งแวดล้อม ซึ่งเป็นสวนสัตว์แหล่งที่ 5 ภายใต้การกำกับดูแลขององค์การสวนสัตว์ในพระบรมราชูปถัมภ์ และเป็นสวนสัตว์แห่งแรกของภาคใต้โดยจัดขึ้นเมื่อวันที่ 23 พ.ค. พ.ศ. 2532 ในพื้นที่ 878 ไร่ ตั้งอยู่บริเวณเขารูปช้าง อำเภอเมืองสงขลา จังหวัดสงขลา ทำพิธีเปิดอย่างเป็นทางการ ในนวันที่ 3 ตุลาคม พ.ศ. 2541 สวนสัตว์สงขลาเป็นสถานที่จัดแสดงสัตว์ป่าชนิดต่าง ๆ เข้าแสดงให้ประชาชนสงขลาและจังหวัดใกล้เคียงได้ชม เช่น สมเสร็จ กระจง อูฐ ลามา ยีราฟ หมี เสือ ลิง ชะนี กวาง ละมั่ง เก้ง นกสวยงาม เช่น นกแก้ว นกมาร์คอว์ นกแคสโซแวรี นกฟลามิงโก และสัตว์อื่น ๆ อีกมากมาย

ในเหตุอุทกภัยในประเทศไทยและประเทศมาเลเซีย พ.ศ. 2568 รัฐบาลได้จัดตั้งศูนย์ปฏิบัติการส่วนหน้าที่สวนสัตว์สงขลา ให้ พล.ต.ต.นันทชาติ ศุภมงคล เป็นผู้อำนวยการ

## วัตถุประสงค์
มีวัตถุประสงค์เพื่ออนุรักษ์และขยายพันธุ์สัตว์ป่าของไทยคืนสู่ธรรมชาติ พื้นที่เป็นภูเขาเล็ก ๆ หลายลูก มีถนนลาดยางโดยรอบและแยกชนิดสัตว์ไว้เป็นหมวดหมู่ มีสัตว์มากมายหลายชนิด ทั้งที่มีถิ่นกำเนิดในประเทศและต่างประเทศ

## แหล่งข้อมูลอื่น
* เว็บไซต์สวนสัตว์สงขลา 
* เว็บไซต์กระทรวงการท่องเที่ยวและกีฬาของประเทศไทย
* เว็บไซต์จังหวัดสงขลา
* เว็บไซต์การท่องเที่ยวแห่งประเทศไทย

สงขลา
หมวดหมู่:สถานที่ท่องเที่ยวในจังหวัดสงขลา
หมวดหมู่:สิ่งก่อสร้างในอำเภอเมืองสงขลา
ครุยเซอร์ เอ็มเค III

เอ็มเค III|thumb|250px|right
**ครุยเซอร์ เอ็มเค III** () เอ็มเค III หรือ เอ 13 เป็นรถถังลาดตระเวนที่ได้รับการพัฒนาเครื่องยนต์ให้มีกำลังแรงขึ้น เริ่มใช้งานในปี ค.ศ. 1938 ช่วงสงครามโลกครั้งที่ 2

## รายละเอียด เอ็มเค III
* **ประเทศผู้ผลิต** สหราชอาณาจักร
* **ประเภท** รถถังลาดตระเวน
* **ปีที่ใช้งาน** 1938
* **เจ้าหน้าที่** 4 นาย
* **หนัก** 14,225 กิโลกรัม/ 14 ต้น
* **ยาว** 6.02 เมตร
* **สูง** 2.59 เมตร
* **กว้าง** 2.54 เมตร
* **เกราะหนาที่สุด** 14 มม./ 0.55 นิ้ว
* **เครื่องยนต์** นัฟฟิลล์ ลิเบอตี้ กระบอกสูบ วี 12 ให้กำลัง 340 แรงม้า
* **ความเร็ว** 48 กิโลเมตร/ชั่วโมง
* **รัศมีทำการ** 145 กิโลเมตร
* **อาวุธ**
** **อาวุธหลัก** ปืนใหญ่ยิงเร็วกึ่งอัตโนมัติ
** **อาวุธรอง** ปืนกลวิคเกอร์ ขนาด 7.7 มม./ 0.303 นิ้ว

## อ้างอิง

* George Forty & Jack Livesey,the World Encyclopedia of Tanks,Anness,2006

หมวดหมู่:รถถัง
หมวดหมู่:รถถังสหราชอาณาจักรในสงครามโลกครั้งที่สอง
หมวดหมู่:รถถังลาดตระเวน
007 เพชฌฆาตปลาหมึกยักษ์

***007 เพชฌฆาตปลาหมึกยักษ์*** () เป็นภาพยนตร์แนวสายลับฉายเมื่อปี ค.ศ. 1983 เป็นภาพยนตร์เรื่องที่สิบสามใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่หก กำกับโดย จอห์น เกลน และเขียนบทโดย จอร์จ แมคโดนัลด์ เฟรเซอร์, ริชาร์ด เมบอมและไมเคิล จี. วิลสัน

## เรื่องย่อ
งานของบอนด์ (Roger Moore) ในตอนนี้คือต้องเผชิญกับแผนร้ายของนายพลออร์ลอฟ (Steven Berkoff) ผู้บ้าคลั่งแห่งรัสเซียที่อยากจะระเบิดสงครามให้บังเกิดขึ้น เพราะคิดว่าหากรัสเซียโจมตีก่อน ย่อมได้เปรียบ จะได้กรุยทางให้รัสเซียกลายเป็นชาติมหาอำนาจ โดยไม่ฟังคำทัดทานของนายพลคนอื่นๆ ซึ่งไม่ประสงค์ให้มีสงคราม 

ออร์ลอฟได้เดินแผนผ่านทางคามาล ข่าน (Louis Jourdan) เจ้าชายชาวอัฟกันผู้โดนเนรเทศ โดยการใช้ระเบิดนิวเคลียร์หวังวางระเบิดในฐานทัพอากาศของสหรัฐ แต่ไม่ใช่เพียงเพื่อสร้างความเสียหายเท่านั้น มันยังมีแผนการอันซับซ้อนและเหนือชั้นกว่านั้นอีก 

## ตัวละครที่สำคัญ

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2526
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์ที่มีฉากในประเทศอินเดีย
ดาวเทียมเป๋ย์โต่ว

thumb|ภาพเรนเดอร์ของดาวเทียมเป๋ย์โต่วในรายการข่าวทางโทรทัศน์ของจีน

**เป๋ย์โต่ว** () เป็นดาวเทียมนำร่องของจีน ถูกส่งขึ้นวงโครเมื่อวันที่ 14 เมษายน พ.ศ. 2550 จากศูนย์ส่งดาวเทียมซีชาง

## อ้างอิง
* ดาวเทียมนำร่องเป่ย โต่วของจีนเริ่มทำงานตามกำหนด โดย CRI

เป๋ย์โต่ว
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:ภารกิจอวกาศในปี พ.ศ. 2550
ก๋วยเตี๋ยวข้ามสะพาน

**ก๋วยเตี๋ยวข้ามสะพาน** หรือ **กว้อเฉียวหมี่เสี้ยน** เป็นอาหารประเภทก๋วยเตี๋ยวที่รู้จักกันดีในอำเภอเหมิ่งเจ้อ มณฑลยูนนาน

## ประวัติ
อำเภอเหมิ่งเจ้อมีทะเลสาบหนาน และกลางทะเลสาบ มีเกาะที่สงบเงียบ เล่าขานในอดีตว่าคนที่ไปสอบจอหงวนมักไปท่องตำราที่นั่น ภรรยาของปัญญาชนแซ่จัง จะส่งอาหารให้เขาที่เกาะทุกวัน แต่วันนึงเกิดติดธุระจึงรีบไม่ทันต้มก๋วยเตี๋ยวให้สุกดีแต่ก็ไปส่งเมื่อถึงเกาะปรากฏว่าน้ำซุปยังอุ่นและทำให้ก๋วยเตี๋ยวอร่อยมาก และสาเหตุที่เรียกว่า ก๋วยเตี๋ยวข้ามสะพาน เนื่องจากว่าภรรยาคนดังกล่าวต้องข้ามสะพานเพื่อนำไปส่ง

## อ้างอิง

* http://thai.cri.cn/1/2007/04/25/21@97419.htm

หมวดหมู่:ก๋วยเตี๋ยว
หมวดหมู่:มณฑลยูนนาน
ยุคที่หนึ่งแห่งอาร์ดา

ในจินตนิยายชุด ปกรณัมชุดมิดเดิลเอิร์ธ ของ เจ. อาร์. อาร์. โทลคีน คำว่า **ยุคที่หนึ่ง** มักหมายถึง *ยุคที่หนึ่งของเหล่า[[บุตรแห่งอิลูวาทาร์]]* ซึ่งเป็นช่วงเวลาที่เกิดเหตุการณ์ส่วนใหญ่ที่ปรากฏในเรื่อง ซิลมาริลลิออน

ยุคนี้เริ่มต้นด้วยการตื่นขึ้นของเหล่าเอลฟ์ ที่ริมทะเลสาบคุยวิเอเนน และจบลงด้วยการล้มล้างมอร์กอธ โดยกองทัพผสมระหว่างวาลินอร์กับเบเลริอันด์ ยุคที่หนึ่งกินเวลาหลายร้อยปีในวาเลียนศักราช และอีกเกือบ 590 ปีของยุคแห่งตะวัน หากคิดเวลารวมเป็นปีตะวัน อาจได้ช่วงเวลาประมาณ 4,902 ถึง 65,390 ปีตะวัน เนื่องจากวิธีการคำนวณปีวาลาร์เทียบกับปีตะวันในงานเขียนแต่ละชุดของโทลคีนมีความแตกต่างกัน ตัวเลขที่มากกว่าคิดเทียบจากข้อมูลในภาคผนวกของเดอะลอร์ดออฟเดอะริงส์ ส่วนเลขน้อยกว่าคิดจากงานเขียนในชุดแรกๆ ของเขา

บางครั้งในงานเขียนอาจระบุถึง *ยุคที่หนึ่ง* ด้วยคำว่า *ยุคบรรพกาล* ด้วย

มักมีความเข้าใจผิดกันว่า ยุคที่หนึ่ง เริ่มนับตั้งแต่ยุคแห่งตะวัน เพราะบางครั้งก็เอ่ยถึงว่า "ยุคที่หนึ่งแห่งตะวัน" ซึ่งเริ่มนับตั้งแต่การกำเนิดของดวงตะวันเรื่อยไปจนถึงการสิ้นอำนาจของมอร์กอธ

## เหตุการณ์สำคัญในยุคที่หนึ่ง

## ดูเพิ่ม
* ตารางเวลาแห่งอาร์ดา
* ซิลมาริลลิออน
* สงครามแห่งเบเลริอันด์

## อ้างอิง
* Encyclopedia of Arda

หมวดหมู่:ยุคสมัยแห่งนวนิยายโทลคีน
วัดเทียนหนิง

**วัดเทียนหนิง** () เป็นวัดมหายาน ตั้งอยู่ที่เมืองฉางโจว มณฑลเจียงซู ประเทศจีน เป็นที่ประดิษฐานพระเจดีย์ที่สูงสุดในจีน มีความสูง 153.79 เมตร

## อ้างอิง

หมวดหมู่:วัดในศาสนาพุทธมหายาน
หมวดหมู่:สิ่งก่อสร้างในมณฑลเจียงซู
หมู่บ้านสาปสยอง

**หมู่บ้านสาปสยอง** () ภาพยนตร์ระทึกขวัญแนวจิตวิทยาสัญชาติฮอลลีวู้ด ออกฉายในปี ค.ศ. 2004

## เนื้อเรื่อง
หมู่บ้านเล็ก ๆ แห่งหนึ่งในศตวรรษที่ 19 ที่ฟิลาเดียเฟีย เป็นหมู่บ้านที่ผู้คนใช้ชีวิตแบบชนบทอย่างเงียบสงบและมีความสุข แต่ทว่าก็มีสิ่งที่ทุกคนหวาดกลัว และไม่แม้แต่จะกล้าเอ่ยถึง ที่เรียกว่า *"สิ่งที่ไม่ควรพูดถึง"* อาศัยอยู่นอกหมู่บ้าน

เมื่อความตายมาถึงสมาชิกในหมู่บ้าน ลูเชียส ฮันต์ ชายหนุ่มผู้เงียบขรึมกลับมีความคิดขึ้นว่า ทำไมถึงไม่มีใครจะกล้าออกไปนอกหมู่บ้านเพื่อหายามารักษาหรือออกไปเรียนรู้โลกภายนอกให้กว้างไกลกว่านี้ เอ็ดเวิร์ด วอล์คเกอร์ ผู้นำหมู่บ้านพยายามที่จะให้ลูเชียสระลึกถึงสิ่งที่ไม่ควรพูดถึงที่อยู่นอกหมู่บ้าน ที่ทำอันตรายเขาถึงตายได้ แม้แต่ อลิส แม่ของลูเชียส ก็ยังเตือนลูกชายของเธอว่าให้อยู่กับบ้าน ลูเชียสกลัยยิ่งสงสัยขึ้นไปใหญ่ เมื่อบ้านทุกบ้านต้องมีกล่องไม้ที่ปิดผนึกแน่นหนาอยู่ โดยที่ไม่มีใครรู้ว่าภายในนั้นมีอะไรเก็บอยู่

ไอวี่ ลูกสาวเพียงคนเดียวของเอ็ดเวิร์ด เป็นหญิงสาวที่ร่าเริง ช่างพูด ช่างเจรจา แม้เธอจะตาบอด จึงเป็นที่หมายปองของทั้งลูเชียส และโนอาห์ เพอร์ซีย์ ชายหนุ่มที่เป็นโรคสมาธิสั้น เพื่อนของทั้งคู่ วันหนึ่งเมื่อ สิ่งที่ีไม่ควรพูดถึง บุกเข้ามาในขณะที่หมู่บ้านมีงานเลี้ยง ลูเชียสพาไอวี่หลบหนีมาได้อย่างปลอดภัย นั่นทำให้ลูเชียสสารภาพรักต่อไอวี่ และทั้งคู่กำลังจะแต่งงานกัน โนอาห์เมื่อทราบเรื่องจึงโกรธแค้น และได้แทงลูเชียสจนอาการสาหัสปางตาย

ไอวี่ ตัดสินใจที่จะออกจากหมู่บ้านไปเผชิญกับอันตรายยังโลกภายนอกด้วยตนเอง ถึงแม้ว่าตาเธอจะบอดก็ตาม

## นักแสดง
*ไบรซ์ ดัลลาส โฮเวิร์ด...ไอวี่ วอล์คเกอร์
*วาคีน ฟีนิกซ์...ลูเชียส ฮันต์
*เอเดรียน โบรดี...โนอาห์ เพอร์ซีย์
*วิลเลียม เฮิร์ต...เอ็ดเวิร์ด วอล์คเกอร์
*ซิกัวร์นีย์ วีเวอร์....อลิส ฮันต์

## เบื้องหลังและคำวิพากษ์วิจารณ์
*The Village* เป็นผลงานภาพยนตร์เรื่องที่ 4 ของ เอ็ม. ไนท์ ชยามาลาน ผู้กำกับฯชาวอเมริกันเชื้อสายอินเดีย ที่โด่งดังมาจากการกำกับและเขียนบทเองจาก *[[ซิกซ์เซ้นส์...สัมผัสสยอง|The Sixth Sense]]* ในปี ค.ศ. 1999 แต่หลังจาก *The Sixth Sense* แล้ว ภาพยนตร์เรื่องต่อ ๆ มา กลับไม่ประสบความสำเร็จเท่าที่ควรในแง่ของรายได้และคำวิจารณ์  สำหรับ *The Village* แล้ว แม้จะไม่ประสบความสำเร็จเท่า *The Sixth Sense* แต่ก็นับได้ว่าทำได้ใกล้เคียงที่สุด โดยเป็นภาพยนตร์ที่สามารถตีความในแง่ของจิตวิทยาได้ รวมทั้งสามารถดึงความโด่นเด่นในความสามารถของนักแสดงนำให้ออกมาได้ อีกทั้งการจัดแสง และการกำกับภาพในเรื่องก็นับว่าสวยงามมาก อีกทั้งดนตรีประกอบยังได้เข้าชิงรางวัลออสการ์ในสาขาดนตรีประกอบยอดเยี่ยมอีกด้วย  

## อ้างอิง

## แหล่งข้อมูลอื่น
* 
*

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่กำกับโดย เอ็ม. ไนท์ ชยามาลาน
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ที่ถ่ายทำในรัฐเดลาแวร์
หมวดหมู่:ภาพยนตร์ที่ถ่ายทำในรัฐนิวเจอร์ซีย์
ผู้หญิงในสายน้ำ...นิทานลุ้นระทึก

**ผู้หญิงในสายน้ำ...นิทานลุ้นระทึก** () ภาพยนตร์ระทึกขวัญแฟนตาซีสัญชาติฮอลลีวู้ด ออกฉายในปี ค.ศ. 2006

## เนื้อเรื่องย่อ
คลิฟแลนด์ ฮิพ ผู้ดูแลอพาร์ตเมนต์แห่งหนึ่งที่โคฟ  คลิฟแลนด์ต้องประสบกับปัญหาสารพันของบรรดาผู้พักอาศัย คืนหนึ่ง เขาได้พบกับหญิงสาวลึกลับคนหนึ่งที่สระน้ำของอพาร์ทเมนต์ เธอมีชื่อว่า สตอรี่ สตอรี่ไม่ใช่มนุษย์ธรรมดา แต่เธอเป็นนาร์ฟ ซึ่งคล้ายกับตัวนิมฟ์ในนิทานก่อนนอนที่เล่าขานกันมานาน สตอรี่กำลังถูกตามล่าโดยสัตว์ร้ายที่ชื่อ "ทาร์-ทู-ทิค"  ที่พยายามกีดกันไม่ให้เธอเดินทางฝ่าอันตราย กลับจากโลกมนุษย์เพื่อไปยังโลกของเธอ พลังพิเศษในการหยั่งรู้ของสตอรี่ ได้เผยชะตาของบรรดาผู้พักอาศัยของคลีฟแลนด์ ซึ่งผูกพันโดยตรงกับชะตาของเธอ และพวกเขาทุกคนจะต้องร่วมกันถอดรหัสที่หลากหลาย ซึ่งจะเป็นกุญแจสู่อิสรภาพของเธอ 

## นักแสดง
*ไบรซ์ ดัลลาส โฮเวิร์ด...สตอรี่
*พอล จิอาแม็ตตี...คลิฟแลนด์ ฮิพ
*บ็อบ บาลาบาน...ฟาร์เบอร์
*เจฟฟรีย์ ไรต์...ดิวรี่
*เอ็ม. ไนท์ ชยามาลาน...วิค รัน
*ซาริตา เคลาฮูรี...แอนนา รัน
*ซินดี ชุง...ยัง ซุนชอย

## เบื้องหลังและคำวิพากษ์วิจารณ์
*Lady in the Water* เป็นภาพยนตร์ที่แตกต่างไปจากเรื่องอื่น ๆ ก่อนหน้านี้ของเอ็ม. ไนท์ ชยามาลาน ผู้กำกับฯชาวอเมริกันเชื้อสายอินเดีย ไปโดยสิ้นเชิง โดยไม่มีจุดจบที่หักมุมหรือบรรยายกาศสยองขวัญตามที่คุ้นเคย หากแต่เป็นภาพยนตร์ในแนวแฟนตาซีผสมระทึกขวัญ ซึ่งชยามาลานได้รับเค้าโครงเรื่องมาจากมาจากนิทานก่อนนอนที่เล่าให้ลูก ๆ ฟัง และเป็นเรื่องแรกด้วยที่ได้เปลี่ยนมาสร้างภาพยนตร์กับวอร์เนอร์บราเธอร์พิกเจอร์ส จากเดิมซึ่งเป็นดีสนีย์พิกเจอร์ส ซึ่งได้เริ่มการสร้างเบื้องต้นไว้แล้วด้วยซ้ำ และหนึ่งในนักแสดงที่ทางชยามาลานวางตัวให้รับบทคลิฟแลนด์ ฮิพ คือ เควิน คอสต์เนอร์ ด้วย

เมื่อเข้าฉายแล้ว เสียงวิจารณ์ที่ออกมาแทบจะเป็นไปทางเดียวกันเลยว่า เช่น ไม่ดี ดูไม่รู้เรื่อง เนื้อเรื่องไม่ชวนให้ติดตามและความสัมพันธ์ของตัวละครแต่ละตัวยังอ่อนอยู่ เป็นต้น และต่อมาภาพยนตร์ได้รับการเสนอชื่อชิงรางวัลราสเบอรี่ทองคำหรือภาพยนตร์ยอดแย่ถึง 3 รางวัลด้วยกัน ได้แก่ ภาพยนตร์ยอดแย่, ผู้กำกับยอดแย่, นักแสดงประกอบชายยอดแย่ และคว้ารางวัลนักแสดงประกอบชายยอดแย่ไปได้ ด้วยการรับบทเองของ ชยามาลาน ซึ่งเป็นครั้งแรกที่มารับบทเป็นนักแสดงที่มีบทบาทเองแทนที่จะเป็นเพียงตัวประกอบฉากเหมือนอย่างที่ผ่าน ๆ มา ทางผู้ให้รางวัลให้เหตุผลว่า ชยามาลานหลงตัวเองกับความสำเร็จของตัวมากเกินไป ถึงขนาดในเรื่องยกให้ตัวเองเป็นนักเขียนที่กอบกู้โลกเลยทีเดียว 

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่กำกับโดย เอ็ม. ไนท์ ชยามาลาน
หมวดหมู่:ภาพยนตร์แฟนตาซี
หมวดหมู่:ภาพยนตร์โดยวอร์เนอร์บราเธอร์ส
โพล้ง เลี้ยงประเสริฐ

**โพล้ง เลี้ยงประเสริฐ** เกิดเมื่อประมาณ พ.ศ. 2444 ที่บ้านท่าเสา จ.อุตรดิตถ์ เป็นบุตรของนายสอน-นางขำ เลี้ยงประเสริฐ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โต๊ะ เลี้ยงประเสริฐ แพ เลี้ยงประเสริฐ ฤทธิ์ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด

## เข้ากรุง
โพล้งฝึกมวยจากครูเอม บ้านท่าเสา ซึ่งเป็นลูกศิษย์ในสายของครูเมฆ บ้านท่าเสาที่เป็นครูของพระยาพิชัยดาบหัก เมื่อมีฝีมือจึงตระเวนออกชกมวยตามเวทีต่าง ๆ จนได้พบกับ หลวงพินิจฯ ข้าราชการศาลเมืองสุพรรณ จึงชักชวนนายโพล้งและนายแพเข้ามาชกมวยในกรุงเทพฯ ต่อมา สองพี่น้องกลับบ้านไปชวนพี่น้องของตนอีก 3 คนเข้ามาชกในกรุงเทพฯ ด้วยกัน โดยอยู่ในสังกัดของนายนาวาเอก พระชลัมภ์พิสัยเสนีย์ ร.น. ผลงานการชกในกรุงเทพฯของนายโพล้ง เคยชนะนายสร่างจากลพบุรี ชนะ บัว วัดอิ่ม แพ้สุวรรณ นิวาศวัต

## กลับบ้าน
หลังจากที่นายแพชกนายเจียร์นักมวยชาวเขมรถึงแกความตายและพ้นจากความผิด ทั้ง 5 พี่น้องจึงกลับอุตรดิตถ์ ตระเวนชกมวยในแถบภาคเหนือ ชกชนะนายสิงห์วัน ประตูเชียงใหม่ ยอดมวยเมืองเชียงใหม่ เสมอกับนายจีนไก่ คณะทวีสิทธิ์ ยอดมวยเมืองลำปางแบบน่าชนะ และด้วยที่ฝีมือเก่งเกินนักมวยรุ่นเดียวกัน ในที่สุดจึงไม่มีใครขึ้นเปรียบมวยด้วยจนต้องเลิกมวยโดยปริยาย

## บั้นปลายชีวิต
เมื่อเลิกมวยแล้ว นายโพล้งยังได้รับเชิญให้ไปชกโชว์ตามที่ต่าง ๆ เช่น ชกโชว์กับครูชา จุฑาเพชร ครูมวยจากลำปาง เมื่อ พ.ศ. 2488 และได้รับเชิญให้ไปแสดงไหว้ครูมวยไทยในงานพระยาพิชัยดาบหักเป็นประจำ นายโพล้งถึงแก่กรรมเมื่อ 22 ตุลาคม พ.ศ. 2522 รวมอายุได้ 78 ปี

## อ้างอิง

* 

หมวดหมู่:นักมวยไทยชาวไทยยุคคาดเชือก
หมวดหมู่:บุคคลจากอำเภอเมืองอุตรดิตถ์
หมวดหมู่:นักมวยจากจังหวัดอุตรดิตถ์
ธงนีวเว

**ธง[[นีวเว]]** เป็นธงสี่เหลี่ยมผืนผ้าพื้นสีเหลือง ที่มุมธงบนด้านคันธงมีรูปธงชาติสหราชอาณาจักรประดับดาวห้าแฉกสีเหลือง 5 ดวง ประกอบด้วยดาวดวงใหญ่ในวงกลมสีน้ำเงินที่กลางกางเขนรูปธงนั้น 1

ดวง และที่แขนกางเขนตามแนวตั้งและแนวนอนด้านละ 1 ดวง รวม 4 ดวง ลักษณะดังกล่าวถือว่าค่อนข้างจะต่างจากธงที่ได้รับอิทธิพลจากธงเรือของสหราชอาณาจักรอย่างชัดเจน ธงนี้เริ่มใช้อย่างเป็นทางการในปี พ.ศ. 2518

ซึ่งต่างจากธงชาติที่ใช้ในพวกกลุ่มอาณานิคมอังกฤษ โดยที่ธงชาตินีวเวมีดาวเหลือง 5 ดวง โดยดาวดวงที่ใหญ่ที่สุดอยู่ในวงกลมสีนำเงินกลางธงยูเนียนแจ็ก มุมบนซ้ายฝั่งคันธงของกากบาทเซนต์จอร์จมุมบนซ้าย และมีดาวดวงเล็ก 4 ดวงล้อมรอบที่แขนของกากบาทเซนต์จอร์จ

พื้นสีเหลืองในธงหมายถึงมิตรภาพและความอบอุ่นระหว่างนีวเวกับประเทศนิวซีแลนด์ 

## ดูเพิ่ม
* ธงในประเทศนิวซีแลนด์

## แหล่งข้อมูลอื่น
* 

หมวดหมู่:ประวัติศาสตร์นิวซีแลนด์
นีวเว
หมวดหมู่:นีวเว
นารูโตะ เดอะมูฟวี่ ศึกชิงเจ้าหญิงหิมะ

**นารูโตะ เดอะมูฟวี่ ศึกชิงเจ้าหญิงหิมะ** () เป็นภาพยนตร์การ์ตูนภาคพิเศษของเรื่อง นินจาคาถาโอ้โฮเฮะ ที่ถูกสร้างขึ้นเพื่อออกฉายในโรงภาพยนตร์เป็นภาคแรก

## เรื่องราว
ฮาตาเกะ คาคาชิ ได้สั่งให้ไปดูภาพยนตร์เรื่อง เจ้าหญิงฟุอุน เช่น ซาซึเกะ นารุโตะ และ ซากุระ และทุกคนกำลังดูหนังก็ไม่พอใจก็ไล่ออกจากโรงไป และวันหนึ่งก็ได้ยินเสียงอะไรเหมือนมีคนขี่ม้ากำลังใกล้มาทางประตู ก็คือคุณยูคิเอะ ทั้งสามไม่รู้ว่าคนร้ายมันกำลังจะฆ่าเธอ ก็เลยออกต่อสู้กับคนร้าย และคาคาชิก็เห็นทั้งสามคนกำลังแกล้งใครอยู่ และซันดายุก็พูดว่า"ขอโทษด้วยนะครับมันเป็นอุบัติเหตุน่ะครับนี่กำลังเล่นหนังอยู่ครับ" และพอเล่นเสร็จกลับไปที่เรื่องของนารุโตะกำลังชมกับคุณยูกิเอะอยู่ ยูกิเอะไม่พอใจก็เลยขี่ม้าไป และนารุโตะก็วิ่งตามเธอไป จนเกาะอยู่บนหลังม้าได้ และยูคิเอะก็หยุดไปและมีเด็กที่อยากจะได้ลายเซ็น แต่ยูคิเอะไม่ชอบใจเลย ยูคิเอะก็เดินไปทั่วเมือง แต่มีนารุโตะห้อยอยู่และอยากได้ลายเซ็น และคุณยูคิเอะก็ได้ลายเซ็นเรียบร้อยแล้ว และยูคิเอะก็ใช้ยากำจัดพวกโรคจิต (นารุโตะ) จนตกลงมาที่พื้น จนยูคิเอะไปกินเหล้า นารุโตะสงสัยพูดว่า "นี่พี่เธอเป็นเจ้าหญิงหรือเปล่าล่ะ" ยูคิเอะบอกว่า"ก็บอกแล้วไงล่ะว่าฉันไม่ใช่เจ้าหญิง และทันใดนั้นก็มีซันดายุและ ซาซุกเกะ ซากุระ และ คาคาชิ กำลังเรียกเตรียมความพร้อมในการถ่ายหนังเรื่อง เจ้าหญิงฟุอุน แต่ยูคิเอะพูดเพ้อเจ้ออย่างไม่สนใจในการับบทเป็นเจ้าหญิง จะทำยังไงดีถึงจะให้เธอหายจากความเด้อเหล้าเมาซะที คาคาชิพูดว่า "ช่วยไม่ได้สินะ" และคาคาชิก็ใช้ดวงเนตรสีแดงใส่คุณยูคิเอะจนสลบไป และต่อมายูคิเอะก็กำลังปวดหัวอยู่ และยูคิเอะก็ตกใจนี่กำลังอยู่ที่ไหนเนี่ยที่แต่คุณยูคิเอะก็ตกใจคือนี่เรือนั่นเอง ทุกคนกำลังแต่งตัวและจัดฉากในเรือที่จะรับบทในเรื่องเจ้าหญิงฟุอุนอยู่ และพอไปถึงแคว้นยูกิและไปถ่ายทำที่นั่น และพอกำลังถ่ายหนังอยู่ก็เกิดระเบิดบนภูเขา และมีนาดาเระปรากฏตัวออกมาพร้อมกับนินจา 2 คน และทั้งสี่ก็ร่วมต่อสู่กับนินจาที่ชั่วร้าย และนาดาเระก็เรียก "พลังพยัคฆ์ มังกรน้ำแข็ง" ส่วน คาคาชิ เรียก "พลังน้ำแข็งระเบิดมังกรวารี" และต่อสู้กันตัวต่อตัว และแล้วนารุโตะกับยูคิเอะกำลังเข้าไปในถ้ำน้ำแข็ง ซึ่มรางรถไฟอยู่ และนารุโตะก็ได้ยินเสียงอะไรบางอย่างเหมืองกำลังจะเคลื่อนเข้ามาหาเรา มันคือรถไฟของพวกคาซาฮานะ โดโท และนารุโตะอุ้มคุณยูคิเอะไว้ และวิ่งด้วยความเร็วสูง และก็ออกจากถ้ำน้ำแข็งมาได้ ซันดายุต้องจัดการกับคาซาฮานะ โดโท พร้อมทหารของเขา และโจมตี แต่ไม่สำเร็จก็ไม่สามารถเอาชนะกับพวกคาซาฮานะ โดโทได้นั่นเองและพอสุดท้ายก็ปราบบอสคาซาฮานะได้สำเร็จ

ศึกชิงเจ้าหญิงหิมะ
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2547
หมื่นชงัดเชิงชก (แดง ไทยประเสริฐ)

**หมื่นชงัดเชิงชก** มีชื่อจริงว่า **แดง ไทยประเสริฐ** เกิดเมื่อประมาณ พ.ศ. 2431 ที่จ.นครสวรรค์ ต่อมาอพยพไปอยู่ที่จ.นครราชสีมาเมื่ออายุ 11 ขวบ ไม่ปรากฏชื่อบิดามารดา มีน้องชายคนหนึ่งชือ นายตู้ ไทยประเสริฐ เป็นนักมวยที่มีชื่อเสียงคนหนึ่งเช่นกัน

## ฝึกมวย
ครูมวยคนแรกของหมื่นชงัดฯคือจางวางผ่าง ซึ่งเป็นครูสอนทั้งมวยและกระบี่กระบอง หมื่นชงัดฯตระเวนชกมวยแถวบ้านจนมีชื่อเสียง จนกระทั่งทางกรุงเทพฯมีการคัดเลือกนักมวยฝีมือดีจากหัวเมืองเข้ามาชกหน้าพระที่นั่ง หมื่นชงัดฯเป็นนักมวยจากนครราชสีมาที่ได้รับคัดเลือกรุ่นเดียวกับนายทับ จำเกาะ เข้าสังกัด กรมหลวงชุมพรเขตอุดมศักดิ์ขณะมีอายุ 30 ปี

## มวยบรรดาศักดิ์
เมื่อมาชกมวยในกรุงเทพฯ หมื่นชงัดชกชนะนักมวยมีชื่อเสียงหลายคน จนได้รับพระราชทานบรรดาศักดิ์เป็นหมื่นชงัดเชิงชก เช่นเดียวกับนักมวยบรรดาศักดิ์รุ่นเดียวกันคือ หลวงไชยโชกชกชนะ จากกรุงเทพฯ หมื่นมวยมีชื่อ (ปล่อง จำนงค์ทอง) จากไชยา หมื่นมือแม่นหมัด (กลึง โตสะอาด) จากลพบุรี

อย่างไรก็ตาม หลักฐานการได้รับพระราชทานบรรดาศักดิ์ของหมื่นชงัดฯยังไม่แน่ชัดว่าไดรับพระราชทานเมื่อใด เพราะมีทั้งที่บอกเล่าว่าได้รับพระราชทานในการชกหน้าพระที่นั่งในสมัยรัชกาลที่ 5 ในงานพระศพกรมขุนมรุพงศ์ศิริพัฒน์ แต่เจ้านายพระองค์นี้สิ้นพระชนม์ในรัชกาลที่ 6 และมีคำบอกเล่าจากลุกศิษย์ของท่านว่าท่านเข้ามาชกในกรุงเทพฯเมื่ออายุได้ 30 ปี ซึ่งถ้านับจากปีเกิดจะตรงกับ พ.ศ. 2461 อยู่ในสมัยรัชกาลที่ 6

เมื่อสังขารเริ่มโรยรา หมื่นชงัดจึงเลิกชกมวยหันมาเป็นครูฝึกสอนให้ลูกศิษย์ ลูกศิษย์ของท่านที่มีชื่อเสียง เช่น พัด สินประเสริฐ วิหค เทียมกำแหง หมื่อชงัดมีบุตรชายคนเดียวคือนายฉัตร ไทยประเสริฐ ถึงแก่กรรมเมื่อ พ.ศ. 2488 รวมอายุได้ประมาณ 57 ปี

## อ้างอิง

* สมพงษ์ แจ้งเร็ว. หมื่นชงัดเชิงชก ยอดมวยบรรดาศักดิ์. ศิลปวัฒนธรรม. ปีที่ 5(3). มกราคม 2527 หน้า 98-105

หมวดหมู่:นักมวยไทยชาวไทยยุคคาดเชือก
หมวดหมู่:นักกีฬาจากจังหวัดนครสวรรค์
หมวดหมู่:นักมวยจากจังหวัดนครราชสีมา
ชงัดเชิงชก
บัตเตอร์ฟลาย (อัลบั้มมารายห์ แครี)

**บัตเตอร์ฟลาย** () เป็นอัลบั้มสตูดิโอลำดับที่ 5 และเป็นอัลบั้มที่ 7 ของมารายห์ แครี ศิลปินหญิงชาวอเมริกัน ออกจำหน่ายในสหรัฐอเมริกาเมื่อวันที่ 16 กันยายน พ.ศ. 2540 โดยค่ายโคลัมเบีย เป็นอัลบั้มหลังที่เธอหย่าร้างกับอดีตสามี ทอมมี ม็อตโตลา

อัลบั้มนี้เธอได้ร่วมงานกับโปรดิวเซอร์อย่าง เดอะ แทร็กมาสเตอร์ส, พัฟฟ์ แดดดี้, สตีวี เจ และวอลเตอร์ อฟานาเซียฟ ในเพลง "บัตเตอร์ฟลาย" มีฉบับเพลงเฮาส์โดยร่วมงานกับ เดวิด โมราเลส ในเพลง "Fly Away (Butterfly Reprise)" (ใช้ทำนองเพลง "Skyline Pigeon" ของเอลตัน จอห์น) 

อัลบั้ม *บัตเตอร์ฟลาย* ขึ้นชาร์ตบิลบอร์ดสัปดาห์แรกในอันดับที่ 1 มียอดขายในสัปดาห์แรก 236,000 ชุด อยู่ในชาร์ตอันดับที่ 1 เป็นเวลา 1 สัปดาห์ และมีระยะเวลาขึ้นชาร์ตทั้งสิ้น 55 สัปดาห์ (เข้าชาร์ตใหม่ 1 ครั้ง)

ในอัลบั้มนี้มีเพลงอันดับ 1 ในอเริกา 2 เพลงคือ "ฮันนีย์" และ "มายออล" ส่วนยอดขายรวมในอเมริกาขายได้ 3.7 ล้านชุด และ 15 ล้านชุดทั่วโลก

"ฮันนีย์" ได้รับการเสนอชื่อเข้าชิงรางวัลแกรมมี่ประจำปี ค.ศ. 1998 ในสาขา "นักร้องหญิงที่มีการแสดงแนวอาร์แอนด์บียอดเยี่ยม" (Best Female R&B Vocal Performance) และเพลงอาร์แอนด์บียอดเยี่ยม (Best R&B Song) ส่วนเพลง "บัตเตอร์ฟลาย" ได้รับการเสนอชื่อเข้าชิงในสาขา "นักร้องหญิงที่มีการแสดงแนวป๊อปยอดเยี่ยม" (Best Female Pop Vocal Performance) นอกจากนั้นยังได้รางวัล "อัลบั้มเพลงป๊อปแห่งปี" (Pop Album of the Year) ในงานประกาศรางวัลแผ่นเสียงทองคำ ณ ประเทศญี่ปุ่น และรางวัล "IFPI Platinum Europe" และยังได้รับรางวัล "นักร้องหญิงยอดนิยมแนวโซล / อาร์แอนด์บี" (Favorite Female Artist, Soul/R&B) ในงานประกาศรางวัลอเมริกัน มิวสิก อวอร์ดส ประจำปี ค.ศ. 1998

## รายชื่อเพลง

# "Honey" (Mariah Carey, Sean Combs, Kamaal Fareed, Steven Jordan, Stephen Hague, Bobby Robinson, Ronald Larkins, Larry Price, Malcolm McLaren) – 5:00 
# "Butterfly" (Carey, Walter Afanasieff) – 4:35 
# "My All" (Carey, Afanasieff) – 3:52 
# "The Roof" (Carey, Jean Claude Oliver, Samuel Barnes, Cory Rooney, Albert Johnson, Kejuan Waliek Muchita) – 5:14 
# "Fourth of July" (Carey, Afanasieff) – 4:22 
# "Breakdown" featuring Bone Thugs-N-Harmony (Carey, Anthony Henderson, Charles Scruggs, Stevie J.) – 4:44 
# "Babydoll" (Carey, Missy Elliott, Rooney, Stevie J.) – 5:07 
# "Close My Eyes" (Carey, Afanasieff) – 4:21 
# "Whenever You Call" (Carey, Afanasieff) – 4:21 
# "Fly Away (Butterfly Reprise)" (Carey, Elton John, Bernie Taupin, David Morales) – 3:49 
# "The Beautiful Ones" (Prince) – 6:59 
# "Outside" (Carey, Afanasieff) – 4:46 

#### เพลงพิเศษฉบับจำหน่ายนอกอเมริกา

## ชาร์ต

## อ้างอิง

* 

หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2540
หมวดหมู่:อัลบั้มเพลงของค่ายโคลัมเบียเรเคิดส์
มณฑลชานตง

**มณฑลชานตง** () ใช้ตัวย่อว่า 鲁 (*หลู่*) ที่มาของชื่อมณฑลชานตงมาจากคำว่า ชาน (山, shān) ที่หมายถึงภูเขา และคำว่า ตง (东, dōng) ที่หมายถึงทิศตะวันออก

มณฑลชานตงมีเมืองหลวง (เมืองใหญ่สุด) คือเมืองจี๋หนาน 

มณฑลนี้มีเนื้อที่ 156,700 ตารางกิโลเมตร (อันดับที่ 20 ของจีน) แต่มีประชากรมากเป็นอันดับสองของจีน คือประมาณ 91,800,000 คน (2004) มีความหนาแน่นของประชากรเท่ากับ 586 คนต่อตารางกิโลเมตร นับเป็นเมืองที่มีประชากรหนาแน่นมากเป็นอันดับ 5 ของจีน

ตัวเลข GDP รวมในปี พ.ศ. 2547 สูงถึงประมาณ 1.55 ล้านล้านดอลลาร์ เป็นมณฑลที่ทำเงินได้มากเป็นอันดับสองของจีน 

 

ประชากรส่วนใหญ่เป็นชนชาติฮั่น (Han) ซึ่งมีมากถึง 99.3%

## ที่ตั้งและอาณาเขต
มณฑลชานตงมีพื้นที่ติดต่อดังนี้ 
* **ทิศเหนือ** ติดต่อกับ มณฑลเหอเป่ย์ ประเทศจีน และทะเลเหลือง 
* **ทิศใต้** ติดต่อกับ มณฑลอานฮุย และมณฑลเจียงซู ประเทศจีน 
* **ทิศตะวันออก** ติดต่อกับ ทะเลเหลือง
* **ทิศตะวันตก** ติดต่อกับ มณฑลเหอหนาน ประเทศจีน

## อ้างอิง

* http://www.chinadaily.com.cn/bizchina/2012-12/19/content_16031295.htm
*Economic profile for Shandong at HKTDC

## แหล่งข้อมูลอื่น
* 
* เว็บไซต์มณฑลชานตง 


ชานตง
หมวดหมู่:ภาคตะวันออกของประเทศจีน
เทศมณฑลไถจง

**เทศมณฑลไถจง** เป็นเทศมณฑลในทางตอนกลางของประเทศไต้หวันในระหว่างปี ค.ศ. 1945 ถึง 2010 เมืองหลวงของเทศมณฑลตั้งอยู่ที่เมืองยฺเหวียนหลินก่อนปี 1950 และย้ายมาที่นครเฟิงยฺเหวียนหลังปี 1950
thumb|ศาลาว่าการเทศมณฑลไถจง (1976–1996)
thumb|ศาลาว่าการเทศมณฑลไถจง (1996–2010)

## การคมนาคม
### ทางด่วน
* ทางด่วน 1
* ทางด่วน 2
* ทางด่วน 3

### รถไฟ
* สายไถจง
* สายชายฝั่ง (ทีอาร์เอ)

### รถไฟความเร็วสูง
* รถไฟความเร็วสูงไต้หวัน สถานีไถจง

### ท่าเรือ
* ท่าเรือไถจง

### สนามบิน
* สนามบินไถจง

## แหล่งข้อมูลอื่น
*  

หมวดหมู่:รัฐและดินแดนที่ก่อตั้งในปี พ.ศ. 2488
หมวดหมู่:รัฐและดินแดนที่สิ้นสุดในปี พ.ศ. 2553
เทศมณฑลอี๋หลาน

**เทศมณฑลอี๋หลาน** เป็นเทศมณฑลหนึ่งของสาธารณรัฐจีน (ไต้หวัน) มีเนื้อที่ 2,143.6 ตารางกิโลเมตร มีประชากรประมาณ 462,600 คน ความหนาแน่นของประชากร 216 คนต่อตารางกิโลเมตร เทศมณฑลอี๋หลานมีเมืองหลวงคือ อี๋หลานซิตี้


อี๋หลาน
ปรสิต

**ปรสิต** () หมายถึง สิ่งมีชีวิตที่อาศัยผู้อื่นหรือเซลล์ชนิดอื่นเป็นที่พักอาศัยและแหล่งอาหาร และบางครั้งทำร้ายสิ่งมีชีวิตที่ใช้ประโยชน์นั้นหรือเซลล์ภายในจนเจ็บป่วยหรือถึงกับเสียชีวิต เช่น การอาศัยอยู่สิ่งมีชีวิตชั้นต่ำในร่างกายมนุษย์ ตัวอย่าง พยาธิ เป็นต้น

## ชื่อโรคที่เกิดจาก ปรสิต

* โรคบิดมีตัว (Amoebiasis)
* โรคพยาธิไส้เดือน (Ascariasis)
* โรคเยื่อหุ้มสมองอักเสบจากอะมีบา
* โรคพยาธิตัวจี๊ด (Gnathostomiasis)
* โรคมาลาเรีย (Malaria)
* โรคพยาธิหอยโข่ง (Angiostrongyliasis)
* โรคทอกโซพลาสโมซิส (Toxoplasmosis)
* โรคเท้าช้าง (Elephantiasis)  
* โรคไอโซสปอริเอซิส (Isosporiasis) 
* โรคพยาธิเข็มหมุด (Enterobiasis)  
* โรคคริปโตสปอริดิโอซิส (Cryptosporidiosis)  
* โรคพยาธิแส้ม้า (Trichuriasis)  
* โรคไซโคลสปอริเอซิส (Cyclosporiasis)  
* โรคพยาธิแคปิลาเรียของลำไส้ (Intestinal capillariasis)  
* โรคไมโครสปอริดิโอซิส (Microsporidiosis)
* โรคทริคิโนซิส (Trichinosis)  
* โรคไจอาร์ดิเอซิส (Giardiasis) 
* โรคพยาธิใบไม้ตับ (Opisthorchiasis)  
* โรคช่องคลอดอักเสบจากเชื้อโปรโตซัว (Trichomoniasis) 
* โรคพยาธิใบไม้ปอด (Paragonimiasis)   
* โรคพยาธิปากขอ (Hookworm infections)  
* โรคพยาธิตัวตืดหมูและตืดวัว (Taeniasis)  
* โรคพยาธิเส้นด้าย (Strongyloidiasis) 
* โรคสปาร์กาโนซิส (Sparganosis)

หมวดหมู่:ชีววิทยา
หมวดหมู่:ปรสิต
สกุลข้าวฟ่าง

**ข้าวฟ่าง** เป็นกลุ่มพืชตระกูลหญ้าในจีนัส *Sorghum* บางชนิดเพาะปลูกเพื่อเป็นอาหารทั้งของมนุษย์และสัตว์ มีแหล่งเพาะปลูกอยู่ในเขตอบอุ่นทั่วโลก และจัดว่าเป็นพืชท้องถิ่นในภูมิภาคเขตร้อนและกึ่งเขตร้อนในทุกทวีป ยกเว้นออสเตรเลียและโอเชียเนีย

## สปีชีส์

* *[[Sorghum almum]]*
* *[[Sorghum amplum]]*
* *[[Sorghum angustum]]*
* *[[Sorghum arundinaceum]]*
* *[[Sorghum bicolor]]*
* *[[Sorghum brachypodum]]*
* *[[Sorghum bulbosum]]*
* *[[Sorghum burmahicum]]*
* *[[Sorghum controversum]]*
* *[[Sorghum drummondii]]*
* *[[Sorghum ecarinatum]]*
* *[[Sorghum exstans]]*
* *[[Sorghum grande]]*
* *[[Johnson grass|Sorghum halepense]]*
* *[[Sorghum interjectum]]*
* *[[Sorghum intrans]]*
* *[[Sorghum laxiflorum]]*
* *[[Sorghum leiocladum]]*
* *[[Sorghum macrospermum]]*
* *[[Sorghum matarankense]]*
* *[[Sorghum miliaceum]]*
* *[[Sorghum nitidum]]*
* *[[Sorghum plumosum]]*
* *[[Sorghum propinquum]]*
* *[[Sorghum purpureosericeum]]*
* *[[Sorghum stipoideum]]*
* *[[Sorghum timorense]]*
* *[[Sorghum trichocladum]]*
* *[[Sorghum versicolor]]*
* *[[Sorghum virgatum]]*
* *[[Sorghum vulgare]]*

หมวดหมู่:สกุลข้าวฟ่าง
อานโตนอฟ อาน-24

**อานโตนอฟ อาน-24**  (; สัญลักษณ์เนโท: **Coke**) เป็นเครื่องบินโดยสารที่ใช้เครื่องยนต์เทอร์โบใบพัดแบบแรกของสำนักแผนแบบบอานโตนอฟ เครื่องต้นแบบบินเป็นครั้งแรกในเดือนเมษายน ค.ศ. 1960 และเริ่มรับผู้โดยสารในเดือนกันยายน ค.ศ. 1963

## ข้อมูลจำเพาะ
* **ผู้สร้าง:** โรงงานสร้างอากาศยานแห่งสหภาพโซเวียต
* **ประเภท:** เครื่องบินโดยสาร อัตราผู้โดยสาร 50 ที่นั่ง
* **เครื่องยนต์:** เทอร์โบใบพัด ลีฟเชนโก เอแอล-24 ให้กำลัง 2,820 แรงม้า 2 เครื่อง
* **กางปีก:** 29.20 เมตร
* **ยาว:** 23.53 เมตร
* **สูง:** 8.32 เมตร
* **พื้นที่ปีก:** 74.98 ตารางเมตร
* **น้ำหนักเปล่า:** 15,020 กิโลกรัม
* **น้ำหนักบรรทุกปกติ:** 4,500 กิโลกรัม
* **น้ำหนักบรรทุกสูงสุด:** 5,500 กิโลกรัม
* **น้ำหนักวิ่งขึ้นปกติ:** 23,000 กิโลกรัม
* **น้ำหนักวิ่งขึ้นสูงสุด:** 24,000 กิโลกรัม
* **อัตราเร็วเดินทางขั้นสูง:** 498 กิโลเมตร/ชั่วโมง
* **อัตราเร็วเดินทางประหยัด:** 450 กิโลเมตร/ชั่วโมง
* **อัตราไต่ขั้นสูง:** 480 เมตร/นาที
* **เพดานบินใช้งาน:** 8,100 เมตร
* **ระยะทางวิ่งขึ้นพ้น 15 เมตร:** 1240 เมตร
* **ระยะทางร่อนลงจาก 15 เมตร:** 1740 เมตร
* **พิสัยบิน:** 900 กิโลเมตร

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 

อ
อ
อานโตนอฟ อาน-30

**อานโตนอฟ อาน-30** (; สัญลักษณ์เนโท: **Clank**) เป็นเครื่องบินที่ได้รับการดัดแปลงมาจาก อาน-24 ซึ่งมีลักษณะที่แตกต่างคือ อาน-30 จะติดตั้งอุปกรณ์สำรวจและเดินอากาศพิเศษ

## ข้อมูลจำเพาะ
***ผู้สร้าง** โรงงานสร้างอากาศยานแห่งสหภาพโซเวียต
***ประเภท** เครื่องบินสำรวจทางอากาศ
***เครื่องยนต์** เทอร์โบใบพัด ลีฟเชนโก เอแอล-24 ให้กำลัง 2,820 แรงม้า 2 เครื่อง
***กางปีก** 29.20 เมตร
***ยาว** 23.53 เมตร
***สูง** 8.32 เมตร
***พื้นที่ปีก** 74.98 ตารางเมตร
***น้ำหนักเปล่า** 15,020 กิโลกรัม
***น้ำหนักบรรทุกปกติ** 4,500 กิโลกรัม
***น้ำหนักบรรทุกสูงสุด** 5,500 กิโลกรัม
***น้ำหนักวิ่งขึ้นปกติ** 23,000 กิโลกรัม
***น้ำหนักวิ่งขึ้นสูงสุด** 24,000 กิโลกรัม
***อัตราเร็วเดินทางขั้นสูง** 498 กิโลเมตร/ชั่วโมง
***อัตราเร็วเดินทางประหยัด** 450 กิโลเมตร/ชั่วโมง
***อัตราไต่ขั้นสูง** 480 เมตร/นาที
***เพดานบินใช้งาน** 8,100 เมตร
***ระยะทางวิ่งขึ้นพ้น 15 เมตร** 1,240 เมตร
***ระยะทางร่อนลงจาก 15 เมตร** 1,740 เมตร
***พิสัยบิน** 900 กิโลเมตร

## อ้างอิง

## บรรณานุกรม
*อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 

อ
อ
ถ้ำพระวังแดง

**ถ้ำพระวังแดง** เป็นถ้ำหินปูนมีความยาวถึง 13 กิโลเมตร นับว่าเป็นถ้ำที่มีความยาวที่สุดในประเทศไทย ตั้งอยู่ในพื้นที่อุทยานแห่งชาติทุ่งแสลงหลวง ตำบลชมพู อำเภอเนินมะปราง จังหวัดพิษณุโลก 

## ภายในถ้ำ
มีหินงอกหินย้อย และเป็นที่อาศัยของค้างคาวจำนวนมาก มีลำธารน้ำไหลตลอดปี นับเป็นถ้ำที่มีความหลากหลายทางชีวภาพมาก มีสิ่งมีชีวิตเฉพาะถิ่นอยู่เป็นจำนวนมาก เช่น ปลาค้อถ้ำพระวังแดง, ปลาพลวงถ้ำ, ตุ๊กกายปล้องทอง

## อ้างอิง

## แหล่งข้อมูลอื่น
* ก้าวแรกของนักสำรวจถ้ำ ในโครงข่ายซับซ้อนใต้ดิน # ประสบการณ์ :หัวใจของการเอาตัวรอด ความรู้ที่ไม่มีบันทึกในตำรา
*
พระวังแดง
หมวดหมู่:ภูมิศาสตร์ของจังหวัดพิษณุโลก
หมวดหมู่:อำเภอเนินมะปราง
เถา-ยฺเหวียน

**เถา-ยฺเหวียน** () เป็นนครปกครองโดยตรง ตั้งอยู่ทางตะวันตกเฉียงเหนือของไต้หวัน ติดกับนครซินเป่ย์ (ไทเปใหม่), เทศมณฑลซินจู๋ และเทศมณฑลอี๋หลาน มีศูนย์กลางการปกครองอยู่ที่เขตเถา-ยฺเหวียน โดยเขตนี้กับเขตจงลี่ประกอบกันเป็นเขตมหานครขนาดใหญ่ เถา-ยฺเหวียนได้พัฒนาจากเมืองบริวารของเขตมหานครไทเป จนกลายเป็นเขตมหานครที่ใหญ่เป็นอันดับ 4 และนครที่มีประชากรมากเป็นอันดับ 5 ของประเทศ เนื่องจากการเดินทางไปยังนครไทเปนั้นมีความสะดวกรวดเร็ว ทำให้ในช่วงทศวรรษที่ผ่านมา เถา-ยฺเหวียนมีอัตราการเติบโตของประชากรมากที่สุดในบรรดาเมืองทุกเมืองในประเทศ

"เถา-ยฺเหวียน" ในภาษาจีนหมายถึง "สวนลูกท้อ" เพราะบริเวณนี้เคยมีต้นท้อจำนวนมาก เมืองนี้เป็นที่ตั้งของนิคมอุตสาหกรรมและสำนักงานใหญ่ของบริษัทเทคโนโลยีหลายแห่ง และยังเป็นที่ตั้งของท่าอากาศยานนานาชาติไต้หวันเถา-ยฺเหวียน ซึ่งเป็นท่าอากาศยานที่ให้บริการในไทเป และพื้นที่อื่น ๆ ทางตอนเหนือของไต้หวัน

## ประวัติศาสตร์

### ช่วงต้น
ในสมัยโบราณ ที่ราบสูงเถา-ยฺเหวียนเป็นที่อยู่ของชาวอะบอริจินที่ราบไต้หวัน ในสมัยก่อนประวัติศาสตร์ ได้มีชาวเกอตากาลันตั้งรกรากอยู่ในพื้นที่ที่เรียกว่า ** ในช่วงปีแรก ๆ ของการล่าอาณานิคมของดัตช์, การล่าอาณานิคมของสเปน, และเจิ้งเหอแห่งราชวงศ์หมิง ยังไม่มีการเพาะปลูกหรือกิจกรรมทางอุตสาหกรรมขนาดใหญ่ใด ๆ ในพื้นที่นี้ ต่อมาในสมัยราชวงศ์ชิง ได้มีผู้คนจำนวนมากจากมณฑลฝูเจี้ยนและมณฑลกวางตุ้ง เริ่มอพยพมาที่นี่เพื่อเพาะปลูก โดยเฉพาะต้นท้อ ซึ่งจะบานสะพรั่งเต็มที่ในฤดูใบไม้ผลิ ทำให้บรรยากาศรอบ ๆ สวยงามมากจนผู้คนตั้งชื่อบริเวณนี้ว่า *Toahong* [เทออ๊าหึง] ()

### จักรวรรดิญี่ปุ่น
[thumb|[สถานีเถา-ยฺเหวียนในช่วงการปกครองของญี่ปุ่น]]
ในเดือนพฤศจิกายน ค.ศ. 1901 ในสมัยการปกครองของญี่ปุ่น มีการจัดตั้งสำนักงานการปกครองท้องถิ่นขึ้น ชื่อว่า *โทชิเอ็งโจ* () และเปลี่ยนชื่อเป็น *โทเอ็งโจ* () ใน ค.ศ. 1905 ต่อมาใน ค.ศ. 1920 พื้นที่ *โทเอ็ง* ได้ถูกรวมเข้าเป็นส่วนหนึ่งของจังหวัดชินจิกุ

ในสมัยของญี่ปุ่น จากนโยบายการอพยพ ทำให้เถา-ยฺเหวียนพัฒนาเป็นเมืองที่มีหลายวัฒนธรรม

### สาธารณรัฐจีน
หลังญี่ปุ่นยกไต้หวันคืนแก่สาธารณรัฐจีนในวันที่ 25 ตุลาคม ค.ศ. 1945 พื้นที่ปัจจุบันของนครเถา-ยฺเหวียนในตอนนั้นอยู่ภายใต้การปกครองของเทศมณฑลซินจู๋ ต่อมาใน ค.ศ. 1950 ได้มีการก่อตั้งเทศมณฑลเถา-ยฺเหวียนขึ้น โดยแยกออกมาจากเทศมณฑลซินจู๋ ในวันที่ 21 เมษายน ค.ศ. 1971 นครเถา-ยฺเหวียนได้รับการแต่งตั้งให้เป็นศูนย์กลางการปกครองของเทศมณฑลเถา-ยฺเหวียน ในตอนนั้น เทศมณฑลเถา-ยฺเหวียนแบ่งการปกครองออกเป็น 6 นคร, 1 เมือง และ 6 ตำบล

ในเดือนมิถุนายน ค.ศ. 2009 สภาบริหารได้อนุมัติแผนการยกสถานะเถา-ยฺเหวียนจากเทศมณฑลไปเป็นนครภายใต้การปกครองโดยตรงของรัฐบาลกลาง และในวันที่ 25 ธันวาคม ค.ศ. 2014 เทศมณฑลเถา-ยฺเหวียนก็ได้ยกระดับไปเป็นนครปกครองโดยตรงเถา-ยฺเหวียน ()

## ภูมิศาสตร์
เถา-ยฺเหวียนตั้งอยู่ทางตะวันตกเฉียงใต้ของไทเปประมาณ  และกินพื้นที่  ประกอบด้วยที่ราบลุ่ม ภูเขาและที่ราบสูงที่เชื่อมต่อถึงกัน รูปร่างของนครเถา-ยฺเหวียนค่อนข้างยาวและแคบ จากทิศตะวันออกเฉียงใต้ลาดลงไปยังทิศตะวันตกเฉียงเหนือ โดยทางตะวันออกเฉียงใต้มีเทือกเขาเสฺว่ชาน (雪山山脈) และปลายสุดเป็นชายฝั่งติดกับช่องแคบไต้หวัน

ในบริเวณที่ราบสูงเถา-ยฺเหวียนมีบ่อชลประทานจำนวนมาก ซึ่งทำให้เถา-ยฺเหวียนมีชื่อเล่นว่า "เมืองหนึ่งพันบ่อ" ()

### ภูมิอากาศ

## ประชากร

## หมายเหตุ
### คำในภาษาแม่

## อ้างอิง

## แหล่งข้อมูลอื่น
* 
* 
*  
* 


หมวดหมู่:นครปกครองโดยตรงของไต้หวัน
อานโตนอฟ อาน-32

อาน-32|thumb|200px|right
**อานโตนอฟ อาน-32**  (Ан-32, Antonov An-32)  นาโตกำหนดสัญลักษณ์เป็น (ไคลน์) อาน-32 บินเป็นครั้งแรกในปี ค.ศ.  1976 ซึ่งอาน-32 เป็นเครื่องบินที่ได้รับการพัฒนามาจากเครื่องบิน อาน-24 และ อาน-26 โดยมีการติตตั้งเครื่องยนต์ที่ให้กำลังสูงขึ้น 33% และติดตั้งเครื่องยนต์ในตำแหน่งสูงเหนือปีก

## รายละเอียด อานโตนอฟ อาน-32
300px|right
***ผู้สร้าง** โรงงานสร้างอากาศยานแห่งสหภาพโซเวียต
***ประเภท** โดยสารขนส่งพาณิชย์ หรือ ลำเลียงทางยุทธวิธี เจ้าหน้าที่ 5 นาย อัตราผู้โดยสารสูงสุด 39 ที่นั่ง หรือ บรรทุกพลร่มพร้อมอาวุธ 30 นาย หรือ เตียงพยาบาล 24 เตียง พร้อมพยาบาล 1 คน
***เครื่องยนต์** เทอร์โบใบพัด ลีฟเชนโก เอ 1-20 เอ็ม ให้กำลังเครื่องละ 4,190 แรงม้า 2 เครื่อง
***กางปีก** 29.20 เมตร
***ยาว** 23.80 เมตร
***พื้นที่ปีก** 74.98 ตารางเมตร
***น้ำหนักเปล่า** 16,800 กิโลกรัม
***น้ำหนักวิ่งขึ้นสูงสุด** 26,000 กิโลกรัม
***อัตราเร็วเดินทางต่อเนื่อง** 510 กิโลเมตร/ชั่วโมง ที่ระยะสูง 8,000 เมตร
***เพดานบินใช้งาน** 9,500 เมตร
***เพดานบินเมื่อใช้เครื่องยนต์เดียว** 5,000 เมตร
***พิสัยบิน** 800 กิโลเมตร เมื่อมีภารกรรมบรรทุก 6,000 กิโลกรัม

## อ้างอิง
*อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 

อ
อ
ประโยค

**ประโยค** อาจหมายถึง

* ประโยค (ภาษา) หน่วยหนึ่งของภาษา
* ประโยค (บาลี) ระดับชั้นการศึกษาพระปริยัติธรรมแผนกบาลี
เศรษฐกิจ

**เศรษฐกิจ** () นั้น พจนานุกรม ฉบับราชบัณฑิตยสถาน พ.ศ. 2542 นิยามว่า "งานอันเกี่ยวกับการผลิต การจำหน่ายจ่ายแจก และการบริโภคใช้สอยสิ่งต่าง ๆ ของชุมชน." รวมถึงด้านการใช้บริการและการท่องเที่ยวที่มีปัจจัยกระตุ้นต่อการเติบโตของนี้เศรษฐกิจ
เศรษฐกิจยังอาจอธิบายได้ว่าเป็นเครือข่ายจำกัดโดยพื้นที่และเครือข่ายสังคมที่ซึ่งมีการแลกเปลี่ยนสินค้าและบริการตามอุปสงค์และอุปทานระหว่างผู้มีส่วนโดยการแลกเปลี่ยนหรือสื่อกลางการแลกเปลี่ยนด้วยมูลค่าเครดิตหรือเดบิตที่ยอมรับกันภายในเครือข่าย

เศรษฐกิจหนึ่ง ๆ เป็นผลมาจากกระบวนการซึ่งเกี่ยวข้องการเข้าใจกันและกันทั้งวิวัฒนาการทางเทคโนโลยี ประวัติศาสตร์และสถาบันสังคม เช่นเดียวกับภูมิศาสตร์ การมีทรัพยากรธรรมชาติ และนิเวศวิทยา เป็นปัจจัยหลัก ปัจจัยเหล่านี้ให้บริบท สาร ตลอดจนจัดสภาพและตัวแปรซึ่งเศรษฐกิจทำงานอยู่

หมวดหมู่:ระบบเศรษฐกิจ
หมวดหมู่:เศรษฐศาสตร์
ศาสนาพุทธในประเทศบรูไน

**[[ศาสนาพุทธ]]** เป็นศาสนาที่มีผู้นับถือมากเป็นอันดับ 3 ในประเทศบรูไน โดยเป็นรองจากศาสนาอิสลามและศาสนาคริสต์ จำนวนผู้นับถือโดยประมาณการหลากหลาย แต่รายงานบางส่วนระบุไว้ที่ประมาณ 30,000 คน และมีผู้นับถือศาสนาพุทธโดยประมาณที่ 7-8% ของประชากรทั้งหมด รายงานจากข้อมูลทางการของบรูไนใน ค.ศ. 2016 มีประชากรที่นับถือศาสนาพุทธ 7% (29,495 คน)

## ประวัติ
ศาสนาพุทธเริ่มเข้ามาในบรูไนตั้งแต่สมัยอาณาจักรศรีวิชัย ที่เรืองอำนาจจากฝั่งคาบสมุทรมลายูอย่างกว้างขวางในคริสต์ศตวรรษที่ 6 เป็นต้นมา จนถึงพุทธศตวรรษที่ 20 จึงอ่อนกำลังลงไปแล้วเงียบหาย คงเหลือแต่อิทธิพลทางภาษา ไว้เท่านั้น ต่อมาจนถึงปัจจุบันก็มีคลื่นชาวจีนโพ้นทะเลอพยพมาสู่ดินแดนนี้เพื่อประกอบอาชีพ เช่นเดียวกันกับประเทศมุสลิมใกล้เคียง จนมีศาสนิกชนเป็นจำนวนมาก และก็มีชาวญี่ปุ่น ชาวไทย ฯลฯ แม้ปัจจุบัน ประเทศนี้จะมีชาวพุทธเพียงร้อยละ 13 เท่านั้น แต่ก็สร้างความหลากหลายทางวัฒนธรรมของประเทศบรูไนได้เป็นอย่างดี แต่ประเทศนี้เป็นประเทศมุสลิม การที่จะเผยแผ่พระศาสนา จึงเป็นไปได้ยาก เช่นเดียวกันกับมาเลเซีย และอินโดนีเซีย 

การนับถือพระพุทธศาสนาของประชาชนในประเทศบรูไน ดารุสซาลาม ส่วนมากคล้าย ๆ กับประเทศอินโดนีเซีย มาเลเซีย เพราะว่าเป็นชนกลุ่มน้อย รวมตัวกันช่วยกันส่งเสริมบริหารจัดการองค์กรเป็นกลุ่มเฉพาะของตน ส่วนมากจะได้รับการสนับสนุนการเผยแผ่ธรรมจากไต้หวัน หรือประเทศไทย (มีสาขาของวัดพระธรรมกายที่ไปดำเนินกิจกรรมร่วมกับชาวพุทธเดือนละ 1 ครั้ง) 

## สถิติประชากร

มีประชากรชาวพุทธจำนวนมากที่มีเชื้อสายจีน ซึ่งมีจำนวนร้อยละ 10.2 ของประชากรทั้งประเทศ และนับถือศาสนาพุทธประมาณร้อยละ 65 จำนวนร้อยละของผู้นับถือศาสนาพุทธลดลงตั้งแต่คริสต์ทศวรรษ 1990 ชาวพุทธประมาณหนึ่งในสามมีสิทธิพลเมือง ส่วนที่เหลือเป็นผู้อยู่อาศัยถาวรหรือชั่วคราว ศาสนาพุทธนิกายมหายานเป็นนิกายที่มีผู้นับถือมากที่สุด เพราะเป็นนิกายที่มีผู้นับถือในจีนและรัฐรอบ ๆ

## ดูเพิ่ม
*ศาสนาพุทธในประเทศมาเลเซีย
*ศาสนาพุทธในประเทศอินโดนีเซีย
*ศาสนาพุทธในประเทศฟิลิปปินส์

## อ้างอิง

หมวดหมู่:ประวัติศาสตร์ศาสนาพุทธ
หมวดหมู่:ประวัติศาสตร์บรูไน
หมวดหมู่:สังคมบรูไน
มาร์กาเร็ต มิตเชลล์

**มาร์กาเร็ต  มุนเนอร์ลีน มิตเชลล์** (; 8 พฤศจิกายน พ.ศ. 2443 – 16 สิงหาคม พ.ศ. 2492) นักเขียนนวนิยายชาวอเมริกันผู้ได้รับรางวัลพูลิตเซอร์เมื่อ พ.ศ. 2480 สำหรับนวนิยายเพียงเรื่องเดียวที่เธอเคยเขียนขึ้น คือเรื่อง "วิมานลอย" (Gone With The Wind) ตีพิมพ์เมื่อ พ.ศ. 2479 นวนิยายเรื่องนี้นับเป็นนวนิยายเรื่องเดียวที่ได้รับความนิยมสูงสุดเท่าที่เคยมีมา เป็นหนังสือปกแข็งที่มีจำนวนจำหน่ายรองจากคัมภีร์ไบเบิล แม้ในปัจจุบันก็ยังจำหน่ายได้ประมาณปีละ 200,000 เล่ม

นวนิยายเรื่องนี้ได้รับการดัดแปลงเป็นภาพยนตร์ออกฉายเป็นครั้งแรกเมื่อ พ.ศ. 2482 และทำรายได้สูงสุดในประวัติศาสตร์ของฮอลลีวูด รวมทั้งการทำลายสถิติการได้รับรางวัลอะแคเดมีมากที่สุด

## ประวัติ
มาร์กาเร็ต มิตเชลล์ เกิดที่เมืองแอตแลนตา รัฐจอร์เจีย ประเทศสหรัฐฯ แรกเริ่มศึกษาด้านการแพทย์ แต่เปลี่ยนมาศึกษาด้านวารสารศาสตร์ และทำงานเป็นนักเขียนประจำในวารสาร "*เดอะ แอตแนตาเจอร์นัล*" (พ.ศ. 2465 - พ.ศ. 2469) หลังจากที่เธอแต่งงานกับ *จอห์น อาร์ มาร์ช* เมื่อ พ.ศ. 2468 และได้รับบาดเจ็บที่ข้อเท้า ทำให้มาร์กาเร็ตต้องหยุดทำงานและใช้เวลา 10 ปีเขียนนวนิยายเรื่องเดียวและประสบความสำเร็จอันยิ่งใหญ่ดังกล่าวมาแล้ว โดยขายได้มากถึง 25 ล้านเล่ม ได้รับการแปลเป็นภาษาต่างๆ ทั่วโลกถึง 30 ภาษา

## การถึงแก่กรรม
**มาร์กาเร็ต**ได้รับอุบัติเหตุถูกรถแทกซีที่แล่นเร็วชนขณะที่เธอเดินข้ามถนนพร้อมกับสามีเพื่อไปชมภาพยนตร์เรื่องหนึ่งที่โรงภาพยนตร์ "พี*ชทรีอาร์ทเทียร์เทอร์*" เมื่อเดือนสิงหาคม พ.ศ. 2492 โดยเสียชีวิตใน 5 วันต่อมาโดยมิได้ฟื้นคืนสติอีกในระหว่างนั้น คนขับแท็กซีผู้เมาสุราได้รับโทษจำคุก 40 ปี และทำให้ผู้ว่าการรัฐจอร์เจียออกกฎหมายเพิ่มความเข้มงวดเกี่ยวกับการดื่มสุราขณะขับรถมากขึ้น

## ดูเพิ่ม
* ลำดับเวลาชีวิตและงานของมาร์กาเร็ต มิตเชลล์ใน "ประวัติจอร์เจียของเรา" (ภาษาอังกฤษ)http://www.ourgeorgiahistory.com/chronpop/2293

## อ้างอิง

หมวดหมู่:นักเขียนชาวอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากแอตแลนตา
ปมฆ่าปริศนาพันล้าน

**ปมฆ่าปริศนาพันล้าน** ชื่อภาษาไทยของภาพยนตร์เรื่อง **The Million Dollar Hotel** นำแสดงโดย เจเรมี่ เดวี่ส์, มิลล่า โจโววิช, เมล กิ๊บสัน กำกับโดย วิม เวนเดอส์ ความยาว 122 นาที ฉายเมื่อปี พ.ศ. 2543 (ค.ศ. 2000) ในประเทศไทยฉายในโครงการ Little Big Film Project 2 เมื่อเดือนกันยายน ปีเดียวกัน

## เนื้อเรื่องย่อ
อิสซี่ (ทิม รอธ) หนึ่งในผู้อาศัยในโรงแรมโทรม ๆ แห่งหนึ่งที่ชื่อ Million Dollar Hotel ชานเมืองลอสแอนเจลิส ได้กระโดดตึกโรงแรมฆ่าตัวตาย ท่ามกลางความแปลกใจของทุกคน แต่ที่ทำให้ตกตะลึงยิ่งกว่านั้นเมื่อรู้ว่าอิสซี่เป็นทายาทของเจ้าของธุรกิจสื่อพันล้าน โดยทิ้งปริศนาไว้ที่หลังรูปวาดของเขา ทอม ทอม (เจเรมี่ เดวี่ส์) หนึ่งในผู้อยู่อาศัยและเพื่อนของอิสซี่ผู้ผิดหวังในความรักเสมอพยายามสานสัมพันธ์กับเอลอยซ์ (มิลล่า โจโววิช) หญิงสาวที่งามราวนางฟ้าข้างถนนที่ผิดหวังในความรักเช่นกัน

แต่แล้ว จู่ ๆ เอฟบีไอผู้หนึ่งนามว่า สกินเนอร์ (เมล กิ๊บสัน) ก็ได้ปรากฏตัวขึ้น สกินเนอร์พยายามสอบสวนการตายของอิสซี่และพยายามปะติดปะต่อเรื่องราวทั้งหมด ซึ่งทำให้สัมพันธภาพระหว่างทอม ทอม และอีลุยซ์ต้องสะดุดลงและสั่นสะเทือนผู้คนที่อาศัยอยู่ ณ โรงแรมแห่งนี้ ซึ่งล้วนแต่เป็นคนเพี้ยน ๆ ทั้งสิ้น

## คำวิจารณ์
The Million Dollar Hotel เป็นภาพยนตร์ที่สร้างจากแรงบันดาลใจของโบโน่ นักร้องนำแห่งวง U2 ที่เป็นเจ้าของความคิดพล็อตภาพยนตร์เรื่องนี้ กำกับโดย วิม แวนเดอร์ส ผู้กำกับชาวเยอรมันผู้สร้างชื่อมาจากภาพยนตร์ยุโรปหลายเรื่อง ซึ่ง The Million Dollar Hotel เรื่องนี้นับว่า เป็นภาพยนตร์ในแบบฉบับของฮอลลีวูดอย่างเต็มที่ครั้งแรกของแวนเดอร์ส โดยประเด็นภาพยนตร์เป็นการบอกเล่าเรื่องราวของคนนอกสังคม คนเพี้ยน คนบ้า คนมีสติกับคนไร้สติ โดยมีชื่อเป็นภาษาเยอรมันว่า O Hotel de Um Milhão de Dólares

ภาพยนตร์เรื่องนี้มีดาราซุปเปอร์สตาร์อย่าง เมล กิ๊บสัน มารับบทนำในบทของเจ้าหน้าที่เอฟบีไอเพี้ยน ๆ ที่เคยมีแขนที่สามงอกออกมากลางหลัง ชื่อ สกินเนอร์ การรับบทนี้ของเมล กิ๊บสัน ได้รับการยอมรับว่าเป็นการรับบทที่ดีที่สุดบทหนึ่งในชีวิตการแสดงของเขา และในส่วนดนตรีประกอบ โบโน่ก็ได้เป็นผู้ทำด้วย ซึ่งหลายคนเมื่อได้ดูแล้วยอมรับถึงอารมณ์ที่สื่อในเนื้อหา โดยออกไปในทำนองเศร้า เหงาซึมเซา โดยเฉพาะอย่างยิ่งกับฉากเปิดเรื่อง ที่เป็นภาพในระยะไกลของหน้าต่างโรงแรมในห้อง ๆ หนึ่ง พร้อมกับคนที่อาศัยอยู่ในห้องนั้น ดนตรีก็ขึ้นมาด้วยเสียงแซกโซโฟนทุ้มต่ำ สื่ออารมณ์เหงาได้อย่างจับใจ ซึ่งภาพยนตร์ได้รับรางวัลหมีเงินในเทศกาลภาพยนตร์นานาชาติเบอร์ลินปี 2000 ด้วย

สำหรับการฉายในประเทศไทย The Million Dollar Hotel ได้ฉายในโครงการ Little Big Film Project ครั้งที่ 2 ของบริษัทสหมงคลฟิล์ม ซึ่งเป็นโครงการการฉายภาพยนตร์ในแนวนอกกระแสในโรงภาพยนตร์ชั้นนำทั่วไป โดยฉายทั้งหมด 5 เรื่องสลับกันไปในหลายโรงภาพยนตร์ทั่วกรุงเทพ ฯ

## แหล่งข้อมูลอื่น
* ข้อมูลและรายละเอียดภาพยนตร์

หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์นอกกระแส
หมวดหมู่:ภาพยนตร์ที่กำกับโดย วิม เวนเดอร์ส
หมวดหมู่:ภาพยนตร์เยอรมัน
หม่อมราชวงศ์เฉลิมชาตรี ยุคล

**หม่อมราชวงศ์เฉลิมชาตรี ยุคล** ชื่อเล่น **คุณชายอดัม** เป็นโอรสในหม่อมเจ้าชาตรีเฉลิม ยุคล และหม่อมกมลา ยุคล ณ อยุธยา เกิดเมื่อวันที่ 28 กันยายน พ.ศ. 2528 จบการศึกษาด้านการสร้างภาพยนตร์จากประเทศออสเตรเลีย เริ่มอาชีพด้วยการเป็นพิธีกรรายการวิทยุ ปัจจุบันเป็นผู้อำนวยการฝ่ายคอนเทนต์ Viu บริษัท พีซีซีดับเบิลยู โอทีที (ประเทศไทย) จำกัด 

เป็นประธานคณะอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์และกรรมการผู้ทรงคุณวุฒิในคณะกรรมการลิขสิทธิ์ในรัฐบาลเศรษฐา ทวีสิน

ม.ร.ว.เฉลิมชาตรีรับหน้าที่เป็นผู้กำกับกองสามของภาพยนตร์ตำนานสมเด็จพระนเรศวรมหาราช ภายหลังปิดกล้อง ได้ดูแลงานด้านสื่ออินเทอร์เน็ต เว็บไซต์ภาพยนตร์ ลิขสิทธิ์สินค้า การ์ดเกมส์ หนังสือปูมเบื้องหลัง ตลอดจนสื่อสนับสนุนภาพยนตร์ (Promotional Merchandise) ทุกชนิด

ปัจจุบันได้รับเป็นวิทยากรพิเศษให้แก่มหาวิทยาลัยชั้นนำ เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยกรุงเทพ มหาวิทยาลัยอัสสัมชัญ (เอแบค) เป็นต้น โดยรับหน้าที่บรรยายเทคนิคการสร้างภาพยนตร์ รวมถึงรายละเอียดที่ปรากฏในพระราชบัญญัติภาพยนตร์และวีดิทัศน์ พ.ศ. 2551 อีกด้วย

นอกจากนี้ ม.ร.ว.เฉลิมชาตรี ยังได้เปิดให้บริการเว็บไซต์ FuKDuK (ฟุ๊คดุ๊ค) หรือ fukduk.tv  บริการทีวีที่มีช่องรายการของตัวเองผ่านระบบอินเทอร์เน็ต เมื่อวันที่ 14 ตุลาคม พ.ศ. 2550 และจัดรายการวิทยุเป็นประจำอยู่ที่คลื่นความคิด F.M. 96.5 Mhz ในเครือข่ายขององค์การสื่อสารมวลชนแห่งประเทศไทย (อสมท.)

## กำกับภาพยนตร์
* พ.ศ. 2556 สารวัตรหมาบ้า สมชาย, คริสตัล, โน้ต, ชลัฏ, ปิยธิดา
* พ.ศ. 2558 ผีห่าอโยธยา พงศกร, ซอนญ่า

## กำกับทีวีซีรีส์
* พ.ศ. 2560 ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา
* พ.ศ. 2560 ตีสามเดอะซีรีส์ ตอน Viral Vlogger
* พ.ศ. 2561 ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
* พ.ศ. 2562 ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ
* พ.ศ. 2565 Remember 15

## กำกับภาพยนตร์สั้น
* พ.ศ. 2559 ไทยนิยม ตอน ก้าว
* พ.ศ. 2559 ทศพิธธรรมราชา ตอน บริจาค

## ลำดับสาแหรก



## อ้างอิง

* FuKDuK.tv อลังการงานสร้างจากใจ "คุณชายอดัม" โดย ผู้จัดการรายวัน 7 พฤศจิกายน 2550 15:22 น. 
* เจาะชีวิตลูกไม้ใต้ต้น ผู้ฝันอยากเป็นอย่างท่านมุ้ย 

## แหล่งข้อมูลอื่น
* 
* 

หมวดหมู่:ชาวไทยเชื้อสายปากีสถาน
หมวดหมู่:พุทธศาสนิกชนชาวไทย
หมวดหมู่:หม่อมราชวงศ์
หมวดหมู่:ราชสกุลยุคล
หมวดหมู่:ผู้กำกับภาพยนตร์ชาวไทย
หมวดหมู่:นักจัดรายการวิทยุ
หมวดหมู่:บุคคลจากโรงเรียนวชิราวุธวิทยาลัย
007 พยัคฆ์ร้ายพญายม

**007 พยัคฆ์ร้ายพญายม** () เป็นภาพยนตร์เรื่องที่ 14 ในภาพยนตร์ชุดเจมส์ บอนด์ เดอะซีรีส์ ที่เป็นทางการซึ่งจัดทำโดยค่ายภาพยนตร์อีโอเอ็นโปรดัคชั่น (EON Production) ภาพยนตร์เรื่องนี่เป็นครั้งที่ 7 และครั้งสุดท้ายที่ โรเจอร์ มัวร์ แสดงเป็น เจมส์ บอนด์ ให้กับค่ายภาพยนตร์นี้ และภาพยนตร์เรื่องนี้ก็เป็นครั้งสุดท้ายของ ลอยส์ แม็กซ์เวลล์ ในการแสดงเป็นมิส มันนี่เพ็นนี ให้ค่ายภาพยนตร์อีเอ็นนี้ด้วยเช่นกัน ภาพยนตร์เรื่องนี้ออกฉายใน พ.ศ. 2528 กำกับโดย จอห์น เกลน (John Glenn) ภาพยนตร์เรื่องนี้เป็นภาคต่อของ 007 เพชฌฆาตปลาหมึกยักษ์ โดยมีภาคต่อจากนี้คือ 007 พยัคฆ์สะบัดลาย

ใช้ทุนรวมทั้งสิ้น 30 ล้านดอลลาร์สหรัฐ เทียบเท่าเงิน 60,111,524 ดอลลาร์สหรัฐใน พ.ศ. 2551

กวาดรายได้รวมทั้งสิ้น 152.4 ล้านดอลลาร์สหรัฐ เทียบเท่าเงิน 305,366,542 ดอลลาร์สหรัฐในพ.ศ. 2551

เป็นภาพยนตร์เจมส์ บอนด์ ที่ขายดีเป็นอันดับที่ 21 จากภาพยนตร์เจมส์ บอนด์อย่างเป็นทางการ 22 เรื่อง

## เนื้อเรื่องย่อ
เมื่อ เจมส์ บอนด์ (โรเจอร์ มัวร์) ถูกส่งตัวไปสืบสวนเกี่ยวกับการรักษาความปลอดภัยที่หละหลวมภายใน ซอริน อินดัสตรี้ เขากลับค้นพบเหตุฆาตกรรมอันมีเงื่อนงำ รวมทั้งเจ้าของบริษัทผู้ลึกลับชื่อ แม็กซ์ ซอริน (คริสโตเฟอร์ วอลเคน) ซึ่งดูเหมือนว่ากำลังวางแผนที่จะครองตลาดไมโครชิปของโลกด้วยวิธีการอัน ร้ายกาจ ดังนั้นจึงเป็นหน้าที่ของสายลับ 007 ผู้นี้ในการที่จะต้องหยุดยั้งแผนการร้ายครั้งนี้ให้ได้

## ตัวละครสำคัญ

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2528
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่ถ่ายทำในซานฟรานซิสโก
หมวดหมู่:ภาพยนตร์ที่มีฉากในซานฟรานซิสโก
วงศ์ซาลาแมนเดอร์ยักษ์

**วงศ์ซาลาแมนเดอร์ยักษ์** (; ; ) จัดอยู่ในไฟลัมสัตว์มีแกนสันหลัง ชั้นสัตว์สะเทินน้ำสะเทินบก ในวงศ์ Cryptobranchidae 

## สกุลและชนิด
แบ่งออกเป็น 2 สกุล 3 ชนิด 

สกุล *[[Andrias]]* Tschudi, 1837
**[[ซาลาแมนเดอร์ยักษ์จีน|Andrias davidianus]]* 
**[[ซาลาแมนเดอร์ยักษ์ญี่ปุ่น|Andrias japonicus]]* 

สกุล* [[Cryptobranchus]]* Leuckart, 1821
**[[Cryptobranchus alleganiensis]]*

## ลักษณะทั่วไป
เป็นสัตว์สะเทินน้ำสะเทินบกจำพวกซาลาแมนเดอร์ที่ใหญ่ที่สุดในโลก โดยเฉพาะอย่างยิ่ง ซาลาแมนเดอร์ยักษ์จีน (*Andrias davidianus*) อาจมีความยาวได้สูงสุดถึง 1.8 เมตร หรือ 5.9 ฟุตหรือเกือบ ๆ 2 เมตร น้ำหนักกว่า 25 กิโลกรัม รูปร่างหัวกลมแบนใหญ่ ลำตัวแบน ตาเล็ก ปากกว้าง หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ขา 2 คู่แข็งแรงแต่สั้น ไม่มีเปลือกตา มีช่องเหงือก 1 คู่ ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม มีเมือกลื่นคลุมตลอดทั้งลำตัว ลำตัวหนาเป็นรอยยับย่นเป็นจำนวนมาก ภายในชั้นผิวหนังมีโครงข่ายของหลอดเลือดฝอยจำนวนมากใช้แลกเปลี่ยนก๊าซได้ ปอดมีขนาดเล็กและไม่ทำหน้าที่ในการหายใจ ขากรรไกรแตกต่างจากซาลาแมนเดอร์วงศ์อื่น  ๆ เพราะขากรรไกรและกระดูกฮัยออยด์แต่ละข้างทำหน้าที่เป็นอิสระจากกัน ซึ่งสามารถฉกกัดได้อย่างรวดเร็วและรุนแรง

อาศัยอยู่ในลำธารที่น้ำใสสะอาด ไหลแรง พบในภาคตะวันตกของสหรัฐอเมริกา, จีน, ญี่ปุ่น กินอาหารได้แก่ ปลาและสัตว์น้ำทั่วไป โดยเฉพาะกุ้ง รวมถึงสัตว์เลื้อยคลานขนาดเล็กด้วย  โดยรวมแล้วมีนิสัยรักสงบ ออกหากินในเวลากลางคืน แต่จะดุร้ายและสามารถฉกกัดได้ด้วยความรุนแรงเมื่อถูกรบกวน

การสืบพันธุ์เป็นวิธีการปฏิสนธิภายนอกลำตัว ตัวผู้สร้างรังโดยขุดหลุมที่พื้นท้องน้ำหรือขุดโพรงริมตลิ่งหรือใช้โพรงไม้ใต้น้ำเพื่อให้ตัวเมียมาวางไข่ โดยวางไข่ได้จำนวนละ 300-600 ฟอง บางครั้งอาจมีตัวเมียหลายตัวมาวางไข่ในโรงเดียวกันก็ได้ ทำให้อาจมีจำนวนไข่มากถึง 1,000-2,000 ฟอง ในแต่ละโพรง ตัวผู้มีหน้าที่เฝ้าดูแลไข่

## อ้างอิง

## แหล่งข้อมูลอื่น

* http://www.giant-salamander.com/ 

หมวดหมู่:สัตว์สะเทินน้ำสะเทินบก
หมวดหมู่:สัตว์ที่พบในประเทศจีน
หมวดหมู่:สัตว์ที่พบในสหรัฐอเมริกา
หมวดหมู่:วงศ์ซาลาแมนเดอร์ยักษ์
ทิงเจอร์

right|thumb|192x192px|ทิงเจอร์

**ทิงเจอร์** () ในทางเภสัชกรรมหมายถึง สารสกัด (เช่นจากสมุนไพร) หรือสารละลายของวัตถุที่ไม่ระเหย (เช่นไอโอดีน) ในแอลกอฮอล์ ส่วนสารละลายของวัตถุที่ระเหยได้จะเรียกว่า ของเหลวผลกลั่น (spirit) หรือ เหล้ายา แล้วนำไปใช้เป็นยารักษาโรค ตัวอย่างของทิงเจอร์ที่รู้จักกันดีเช่น ทิงเจอร์ไอโอดีน ทิงเจอร์เบนโซอิน เป็นต้น

หมวดหมู่:ยา